На основу Решења o спровођењу банкротства, стечајног судије Привредног суда у Суботици Ст.бр. 17/2018 од 03.09.2018. године, а у складу са чланoвима 131,132. и 133. Закона о стечају и Националним стандардом број 5 – Национални стандард о начину и поступку уновчења имовине стечајног дужника , стечајни управник стечајног дужника

**Мерит Инвест доо у стечају**

из Суботице, Ђевђелијска 12

**ОГЛАШАВА**

продају имовине стечајног дужника методом јавног надметања

Предмет продаје је имовина стечајног дужника груписана у следеће целине:

|  |  |  |  |
| --- | --- | --- | --- |
| Број целине | Опис имовине | Почетна цена у динарима | Депозит у динарима |
| 1. | Двособан стан 50 м2  у Суботици,ул.Хенрика Сјенкијевича бр.5, уписан у лист непокретности број 4856 К.О. Стари град, број парцеле 3626,стамбена зграда за колективно становање,број зграде 4, број улаза 1, број стана 12, поткровље | 2.012.800,00 | 805.120,00 |
| 2. | Гаражно место 12 м2 ,у Суботици, ул. Боре Станковића бр.34, уписано у лист непокретности број 21286 К.О. Стари град, број парцеле 2013/1,број улаза 1, подрум, број посебног дела 1 | 104.192,00 | 104.192,00 |
| 3. | Гаражно место 12 м2 ,у Суботици, ул. Боре Станковића бр.34, уписано у лист непокретности број 21286 К.О. Стари град, број парцеле 2013/1,број улаза 1, подрум, број посебног дела 2 | 104.192,00 | 104.192,00 |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| Имовина која се продаје је детаљно описана у продајној документацији. Целина 1 се излаже продаји први пут а целине 2 и 3 други пут. | | | |

Право учешћа на јавном надметању у поступку продаје имају правна и физичка лица која:

1. након добијања предрачуна, откупe продајну документацију у износу од 30.000 динара, плус ПДВ***,*** за целину 1 односно по 5.000 динара плус ПДВ за целине 2 и 3. Предрачун се може добити сваког радног дана од 10 до 13 часова, уз најаву стечајном управнику на телефон 063 568 226. Рок за откуп продајне документације је 24.01.2020. године;
2. уплате депозит до 24.01.2020. године на текући рачун стечајног дужника број: 325 – 9500600046254 - 95 или положе неопозиву првокласну банкарску гаранцију наплативу на први позив. У случају да се као депозит положи првокласна банкарска гаранција, оригинал исте се мора доставити лично стечајном управнику, на адресу: Суботица, Ђевђелијска 12, најкасније 24.01.2020. године до 13 часова. Гаранција мора имати рок важења до 24.03.2020. године.
3. потпишу изјаву о губитку права на повраћај депозита. Изјава чини саставни део продајне документације;

Имовина стечајног дужника се купује у виђеном правном и фактичком стању без права на накнадну рекламацију купца. Стечајни управник не гарантује да имовина која се продаје има одређене карактеристике у смислу квалитета, квантитета, површине или да одговара сврси коју потенцијални купац предвиђа за ту имовину. Сматра се да је учесник на јавном надметању, пре јавног надметања, обавио разгледање имовине која се продаје, утврдио њен имовинско правни статус и своју понуду-купњу заснива на сопственој процени стања имовине и документације.

Имовина стечајног дужника може се разгледати након откупа продајне документације, сваким радним даном од 10 до 13 часова, а најкасније 5 дана пре заказане продаје (уз претходну најаву стечајном управнику), осим целине 1- стана, који је усељен.

Након уплате депозита а најкасније до 24.01.2020. године до 13 сати потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, доказ о уплати депозита или банкарску гаранцију, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање ће се одржати 31.01.2020.године у 12 часова у просторијама Регионалне привредне коморе у Суботици, Сенћански пут 15, II спрат.**

Регистрација учесника јавног надметања почиње у 10 сати а завршава се у 11:50 часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању;
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања, ;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

Купопродајни уговор се потписује у року од 3 радна дана од дана одржавања јавног надметања,под условом да је депозит који је обезбеђен гаранцијом уплаћен на рачун стечајног дужника.

Проглашени купац је дужан да уплати преостали износ купопродајне цене у року од 8 дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.

У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и све трошкове који произлазе из закљученог купопродајног уговора у целости сноси купац.

Овлашћено лице, стечајни управник Слободан Остојић,телефон 063 568 226.